Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 345/12/8811	Trebišov, 19.7.2012
EEČ : 2-69-274-2012

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonná matka si neplní svoju vyživovaciu povinnosť v mieste bydliska, ani inde voči svojmu XXXXX vyplývajúcu jej z ustanovenia § 62 zákona o rodine č. 36/2005 Z. z. a to aj napriek tomu, že jej táto povinnosť bola uložená  XXXXX súdu v Trebišove  pod č. k. 14C/123/2010 zo dňa 07.12.2010, právoplatného dňa 26.01.2011, a to prispievať na výživu XXXXX sumou zodpovedajúcej 30 % zo sumy životného minima na nezaopatrené neplnoleté dieťa mesačne, počnúc dňom právoplatnosti rozsudku, vždy do 20. dňa, toho ktorého mesiaca vopred k rukám otca, pričom si túto svoju povinnosť neplní sčasti za január 2012 až doposiaľ, čím na výživnom dlhuje sumu vo výške 147,- €. 
lebo zanikla trestnosť činu
Odôvodnenie:
	Uznesením policajného orgánu OO PZ Streda nad Bodrogom pod  sp. zn. ČVS:ORP-435/SB-TV-2012  zo dňa 09.05.2012  bolo vznesené obvinenie XXXXX, XXXXX pre  prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.  

	Obvinená v priebehu vyšetrovania využila ustanovenie § 86 písm. a Tr. zákona o účinnej ľútosti a dlh na bežnom výživnom za  obdobie od mesiaca január 2012 - doposiaľ uhradila vo výške 156,- € ( t. j. za 6 mesiacov po 26,- € mesačne), k rukám otca dieťaťa XXXXX peňažnými poštovými poukážkami. 

	Uvedenú skutočnosť XXXXX - otec dieťaťa potvrdil vo svojej výpovedi dňa 26.06.2012, v ktorej uviedol, že dlh na bežnom výživnom za žalované obdobie považuje za uhradený. 

	Poukazujúc na uvedené,  trestný čin nemal trvale nepriaznivé následky, lebo páchateľka svoju vyživovaciu povinnosť dodatočne splnila skôr, než bolo v jej trestnej veci rozhodnuté, preto sa trestné stíhanie zastavuje, lebo trestnosť činu zanikla. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka